**SPECIFICAȚII TEHNICE**

privind achiziționarea de servicii de asistență juridică necesare implementării Programului de emisiuni pe piețele externe Medium Term Notes și derulării unor operațiuni specifice de administrare a serviciului datoriei publice guvernamentale

**Servicii de asistență juridică solicitate:**

**Descriere generală:**

În implementarea programului de finanțare pentru perioada 2023 – 2025, Ministerul Finanțelor (MF), prin direcția de specialitate, are în vedere acoperirea nevoilor de finanțare și prin accesarea piețelor financiare externe pe lângă cea internă. În principal atragerea surselor de finanțare de pe piața externă se realizează în cadrul Programului Medium Term Notes aprobat prin HG nr. 1264/2010 cu modificările și completările ulterioare. Instrumentele utilizate sunt în principal emisiuni de euroobligațiuni în EUR și USD, sau în alte valute precum și prin utilizarea instrumentelor de tipul plasamentelor private. De asemenea, programul de emisiuni externe poate include și operațiuni de rambursare anticipată/preschimbare (buy-back și exchange), realizate în conexiune cu tranzacții individuale de euroobligațiuni.

În prezent, conform nevoilor de finanțare estimate pentru perioada 2023-2025 în baza actualelor asumpții se au în vedere emisiuni de euroobligațiuni de aproximativ 6-7 mld. EUR/an, cu o frecvență de 3-4 emisiuni/an, în funcție de evoluția necesităților de finanțare. Programul de emisiuni externe include și realizarea de operațiuni de rambursare anticipată/preschimbare în conexiune cu emisiuni individuale descrise la subpunctul 3.

Prestarea serviciilor de asistență juridică se va realiza pe parcursul a 3 ani, prin încheierea unui acord-cadru cu firma/consorțiul câștigător. Pentru fiecare tranzacție, MF, prin direcția de specialitate, va acorda acesteia un mandat specific privind serviciile care urmează a fi prestate.

1. **Tipuri de servicii solicitate:**
2. Revizuirea anuală sau la solicitarea MF a documentaţiei Programului MTN în vederea efectuării emisiunilor de titluri de stat sub Regulamentul S și/sau Regula 144A din Legea valorilor mobiliare din SUA din 1933, cu amendamentele ulterioare, care poate include, fără a se limita la, următoarele activități:
3. actualizarea, revizuirea şi negocierea în numele emitentului (Ministerul Finanțelor) a tuturor documentelor juridice specifice Programului MTN și listarea acestuia la bursă (cum ar fi, Programme Manual, Dealer Agreement, Restricted and Unrestricted Global Note Certificates, Global Notes, process agent letters);
4. redactarea și revizuirea anuală a Prospectului de țară;
5. pregătirea şi organizarea procesului de due diligence;
6. emiterea opiniei legale 10b-5 în baza Legii valorilor mobiliare din SUA din 1933, cu amendamentele ulterioare, precum şi a altor opinii legale în numele şi pe seama emitentului;
7. analiza şi consilierea emitentului cu privire la aspecte de natură juridică sau reglementări specifice care ar putea avea impact asupra documentaţiei Programului MTN.
8. Realizarea de tranzacţii individuale în cadrul Programului MTN sub Regulamentul S și/sau Regula 144A, care includ, fără a se limita la, următoarele activități:
9. asistenţă în structurarea tranzacţiei, precum şi în procesul de due diligence;
10. pregătirea şi/sau revizuirea documentației contractuale necesară pentru mandatarea intermediarilor tranzacției, aprobarea, emiterea, vânzarea și listarea la bursă a titlurilor de stat emise (cum ar fi Engagement Letter, Subscription Agreement, Final terms, Pricing Supplement);
11. redactarea și revizuirea prospectului de țară și a oricărui supliment la acesta;
12. pregătirea şi emiterea de opinii legale, în numele şi pe seama emitentului, pentru fiecare tranzacţie individuală;
13. analiza şi consilierea emitentului cu privire la aspecte de natura juridică sau reglementări specifice care ar putea avea impact asupra documentaţiei tranzactiei.
14. Operaţiuni de rambursare anticipată și/sau preschimbare a titlurilor de stat emise pe piețele externe de capital (buy-back, exchange) în conexiune cu o tranzacție individuală, care include fără a se limita la, următoarele activități:
15. pregătirea documentației specifice operațiunii: Tender offer memorandum, Dealer manager agreement/Settlement agreement, Agent agreement, etc.;
16. activitățile prevăzute la subpunctul 2.
17. Realizarea de împrumuturi prin plasamente private, care include fără a se limita la, următoarele activități:
18. asistenţă în structurarea tranzacţiei, precum şi în procesul de due diligence (dacă va fi cazul);
19. pregătirea şi emiterea de opinii legale, în numele şi pe seama emitentului;
20. analiza şi consilierea emitentului cu privire la aspecte de natura juridică sau reglementări specifice care ar putea avea impact asupra documentaţiei tranzactiei.

  **Cerințe specifice pentru prezentarea ofertelor de servicii juridice:**

1. Forma de asociere se demonstrează prin convenţii scrise intervenite între membrii asocierii/consorţiului.
2. În urma aplicării procedurii de atribuire va fi selectată o societate de avocaţi, respectiv asociere/consorţiu, cu care MF va încheia un acord-cadru de prestări de servicii de asistenţă juridică;
3. Durata acordului – cadru: 3 (trei) ani de la data semnării sau până la atingerea valorii maxime a acordului-cadru;
4. Pentru prestarea serviciilor de asistență juridică menționate în acordul-cadru, MF, prin direcția de specialitate, va acorda mandate specifice în care vor fi precizate serviciile care urmează a fi prestate pentru fiecare tranzacție/operațiune în parte, în funcție de necesități și de strategia de administrare a datoriei publice guvernamentale,
5. În vederea participării la procedura de atribuire pentru acordarea de asistență juridică, este necesar ca ofertanţii să prezinte următoarele:
6. oferta tehnică;
7. oferta financiară;
8. curriculum vitae al membrilor echipei propuse;
9. convenţiile de asociere intervenite între membrii asocierii/consorţiului prin care este desemnat reprezentantul consorțiului.
10. Oferta tehnică
11. factori tehnici și punctaje acordate:

|  |  |
| --- | --- |
| Tip serviciu | Punctaj |
| i) asistență juridică în cazul tranzacțiilor realizate de emitenţi suverani, din categoria de rating investment grade\* (recomandate investițiilor), în procesul de revizuire/actualizare a documentelor Programului MTN\*\*, la care ofertantul a acordat asistenţă juridică în perioada 1 ianuarie 2020 – 31 decembrie 2022 | 5 puncte pentru fiecare lansare/revizuire de Program MTN | maxim 40 puncte |
| ii) asistență juridică în cazul tranzacțiilor realizate de emitenţi suverani din categoria de rating investment grade\* (recomandate investițiilor), în procesul de executare a emisiunilor de obligațiuni în format Reg S și/sau144A, realizate în cadrul unui Program MTN, în perioada 1 ianuarie 2020 - 31 decembrie 2022 | 5 puncte pentru fiecare tranzacție  | maxim 45 puncte |
| iii) asistență juridică în cazul tranzacțiilor realizate de emitenţi suverani din categoria de rating investment grade\* (recomandate investițiilor), pentru realizarea de operațiuni de rascumpărare anticipată și preschimbare a titlurilor de stat (buy-back/ exchanges) în perioada 1 ianuarie 2020 – 31 decembrie 2022 | 5 puncte pentru fiecareoperațiune  | maxim 15 puncte |
| Total |  | 100 puncte |

*\* rating suveran din partea a cel puțin 2 agenții de rating la data acordării asistenței juridice*

*Moody’s = cuprins între Aaa și Baa3;*

*Standard&Poor’s = cuprins între AAA și BBB-;*

*Fitch= cuprins între AAA și BBB-*

*\*\* Prospectul de emisiune și orice supliment la acesta trebuie să fie listat la o bursă de valori*

1. ofertele tehnice se prezintă conform formularelor din secțiunea Formulare a Documentației de atribuire. Ofertele tehnice trebuie însoțite de documentele suport care să ateste calitatea ofertanților în activitățile prezentate în oferta tehnică, și anume pagini relevante din prospectele de țară sau alte documente aferente tranzacţiilor de emisiuni de titluri pe pieţele internaţionale de capital, a operațiunilor de răscumpărare anticipată pentru care au acordat asistenţă juridică (paginile pe care să apară numele emitentului, valoarea Programului MTN/tranzacţiei, precum şi numele părţilor care au participat la realizarea tranzacţiei - de exemplu aranjori, lead-manageri, investitori ori un grup restrâns de investitori autorizaţi să opereze pe pieţele financiare, consultanţi juridici și legea care guvernează tranzacția pentru care au acordat asistenţă juridică);
2. ofertele care nu primesc puncte la unul dintre factorii tehnici prevăzuți la subpunctul a) sau care obțin un scor tehnic mai mic de 50 de puncte sunt descalificate.

1. Oferta financiară

Oferta financiară se completează conform formularelor din secțiunea Formulare a Documentației de atribuire. Aceasta va include totalitatea cheltuielilor exprimate în euro/societate de avocaţi/asociere/consorţiu, fără TVA, cheltuieli care includ, dar fără a se limita la, cheltuieli de transport, diurnă cazare, fotocopiere etc.), distribuite pe fiecare categorie de servicii de asistență juridică, și anume:

|  |  |  |
| --- | --- | --- |
| **Nr. crt.** | **Tip Serviciu** | **Punctaj** |
| 1 | Asistență juridică pentru revizuirea anuală\* a documentaţiei Programului MTN în vederea efectuarii emisiunilor de titluri de stat sub Regulamentul S și/sau Regula 144A din Legea valorilor mobiliare din SUA din 1933, din care pentru: | 19 puncte |
| * revizuirea integrală a documentației
 | 16 puncte |
| * revizuirea parțiala a documentației
 | 3 puncte |
| 2 | Asistență juridică în elaborarea unui supliment la prospectul de țară | 23 puncte |
| 3 | Asistență în elaborarea și negocierea documentației contractuale aferente unei tranzacții individuale: | 41 puncte |
| * prin emisiune de euroobligațiuni
 | 38 puncte |
| * de tip plasament privat
 | 3 puncte |
| 4 | Asistență juridică pentru operaţiuni de rambursare anticipată și/sau preschimbare a titlurilor de stat emise pe piețele externe de capital (buy-back, exchange) în conexiune cu o tranzacție individuală\*\* | 17 puncte |
|  | Total | 100 puncte |

*\* De exemplu, asistența juridică parțială poate include servicii juridice pentru amendarea documentației contractuale urmare a majorării valorii Programului MTN, modificarea numelui unor contrapărți sau alte modificări care nu generează modificări substanțiale ale clauzelor contractuale*

*\*\* Ministerul Finanțelor anticipează că aceste operațiuni vor fi structurate împreună cu lansarea concomitentă a unei emisiuni individuale, în consecință oferta financiară trebuie estimată luând în considerare totalitatea serviciilor juridice care vor fi prestate pentru aceste operațiuni, inclusiv realizarea unei tranzacții individuale*

Punctajul se acordă pentru fiecare tip de serviciu, astfel:

* pentru valoarea minimă a fiecărui tip de serviciu se acordă punctajul maxim corespunzător, prezentat mai sus;
* pentru altă valoare punctajul se acordă utilizând următoarea formulă de calcul:

Pserviciu n = Valoarea minimă **X**punctajul maxim corespunzător

 Valoarea n

1. Punctajul final. Pentru ierarhizarea ofertelor calificate, la punctajul tehnic se adaugă punctajul obținut la oferta financiară. În caz de egalitate de puncte între ofertanți, primează oferta care a obținut cel mai bun punctaj la oferta tehnică.
2. Prețul serviciilor stipulat în mandatele specifice nu va depăși nivelul din oferta financiară câștigătoare pe fiecare tip de serviciu solicitat de către Ministerul Finanțelor.
3. În prezentarea ofertelor tehnice și financiare, ofertanții vor respecta structura pe categoriile de servicii.
4. **Cerințe specifice necesare încheierii acordului-cadru de asistență juridică și a mandatelor specifice**

Acordul-cadru de asistență juridică se încheie pe o perioadă de 3 ani şi se semnează de către ministrul finanțelor sau de o persoană delegată în acest sens, şi de către reprezentantul mandatat al societății de avocați/consorțiului/asocierii câștigătoare a selecției, pe baza documentelor depuse în vederea participării la atribuirea acordului-cadru de asistență juridică.

Serviciile de asistență juridică pentru fiecare tranzacție efectuată în cadrul Programului MTN se vor realiza pe bază de mandat specific în care se va specifica tipul serviciilor și prețul aferent.

Anexă

Factori tehnici de evaluare a ofertelor

|  |  |  |  |  |
| --- | --- | --- | --- | --- |
| Tip serviciu | Tara | Rating | Ani | Bursa la care este listat Programul |
| Moody’s | S&P | Fitch | 2020 | 2021 | 2022 |  |
| i) asistență juridică pentru emitenţi suverani\*, din categoria de rating investment grade\*\* (recomandate investițiilor), în procesul de revizuire/actualizare a documentelor Programului MTN, la care ofertantul a acordat asistenţă juridică în perioada 1 ianuarie 2020 – 31 decembrie 2022  |  |  |  |  |  |  |  |  |
| ii) asistență juridică pentru emitenţi suverani în categoria de rating investment grade\*\* (recomandate investițiilor), în procesul de executare a emisiunilor de obligațiuni în format Reg S și/sau 144A, realizate în cadrul unui Program MTN, în perioada 1 ianuarie 2020 – 31 decembrie 2022  |  |  |  |  |  |  |  |  |
| iii) asistență juridică pentru emitenţi suverani în categoria de rating investment grade\*\* (recomandate investițiilor), pentru realizarea de operațiuni de rascumpărare anticipată și preschimbare a titlurilor de stat (buy-back/ exchanges) în perioada 1 ianuarie 2020 – 31 decembrie 2022  |  |  |  |  |  |  |  |  |

*\* În categoria emitenților suverani se includ numai emitenții la nivel de stat, care emit instrumente de datorie publică, prin intermediul unei entități autorizate în acest scop, de exemplu Ministerul Finanțelor. Instituțiile financiare internaționale înființate pe baza tratatelor internaționale sau companiile de stat nu sunt considerate a face parte din categoria emitenților suverani.*

*\*\* Rating suveran din partea a cel puțin 2 agenții de rating la data acordării asistenței juridice*

*Moody’s = cuprins între Aaa și Baa3;*

*Standard&Poor’s = cuprins între AAA și BBB-;*

 *Fitch= cuprins între AAA și BBB-*